Жалба, подадена на 18 октомври 2021 г. — TL/Комисия
(Дело T-677/21)
Език на производството: английски
Страни
Жалбоподател: TL (представители: L. Levi и N. Flandin, адвокати)
Ответник: Европейска комисия
Искания
Жалбоподателят моли Общия съд:
да отмени доклада за развитие на кариерата (наричан по-нататък „ДРК“) на жалбоподателя за 2019 г.,
при условията на евентуалност, да отмени ДРК в частта, в която съдържа спорните коментари,
както и ако е необходимо, да отмени решението на ответника от 8 юли 2021 г. за отхвърляне на жалбата, подадена от жалбоподателя по административен ред срещу ДРК,
да присъди обезщетение за неимуществените вреди, претърпени от жалбоподателя, и
да осъди ответника да заплати съдебните разноски.
Основания и основни доводи
Жалбоподателят изтъква три основания в подкрепа на жалбата.
Първо основание: след като не са били определени цели за 2019 г., ответникът не е можел да извърши подходяща и справедлива оценка на работата на жалбоподателя през 2019 г. Жалбоподателят твърди, че тази липса на цели е довела до явни грешки в преценката, до неизпълнение на задължението за полагане на грижа и до нарушение на принципа на добра администрация.
Второ основание: ответникът е нарушил член 43 от Правилника за длъжностните лица, както и вътрешните насоки на ответника за атестиращите. Освен това жалбоподателят твърди, че ответникът е допуснал явни грешки в преценката и е злоупотребил с власт. Твърди се още, че ответникът не е изпълнил задължението си да положи грижа и задължението си за добро администриране.
Трето основание: ответникът е нарушил член 292, втора алинея ДФЕС във връзка с член 25, втора алинея от Правилника за длъжностните лица и член 41, параграф 2 от Хартата на основните права.
____________